Chindia Targoviste - Hermannstadt (vineri, ora 18:00 , Digi Sport 1 )

Astra - CFR Cluj (vineri, ora 21:00, Digi Sport 1)

Primul meci al anului pentru Simona ar fi trebuit să fie unul prin care sportiva noastră să îşi intre în ritm. Din păcate, a fost vorba de un adevărat maraton, însă, lucru poate mai important, în plan mental Halep a avut numai de câştigat. Ea a trecut peste durerile acuzate în finalul manşei secunde, s-a adunat şi a practicat un joc aproape perfect în decisiv, când a câştigat 6 game-uri la rând.

În sferturile de finală, sportiva din Constanţa va avea o misiune dificilă, urmând a da piept cu Karolina Pliskova. Cehoaica e în mare formă, trecând la Sydney de Ana Ivanovic şi Anastasia Pavlyuchenkova (6-3, 6-0 azi, cu ultima). Partida va fi în direct la Digi Sport 2 miercuri dimineaţă, nu înainte de ora 07:00.

Programul sferturilor:

Kuznetsova-Errani

Bencic-Makarova

Puig-Stosur

Halep-Pliskova

LIVE TEXT&VIDEO Simona Halep - Caroline Garcia 6-4, 2-6, 6-1

6-1 Halep încheie meciul în stil de mare campioană! Iată statistica setului trei şi ultimul game al partidei.

5-1 Cinci game-uri la rând făcute de Simona. Nici măcar problemele de la picior nu îi pot pune în acest moment sub semnul întrebării victoria.

Caroline cere time-out, iar tatăl său, care îi este şi antrenor, o consiliază. Acesta îi transmite să preia iniţiativa şi să îşi asume mai multe riscuri, aşa cum a făcut în setul secund.

4-1 Dublu break pentru Simona, care continuă să pună o presiune extraordinară prin loviturile sale. Indiferent cât de tare loveşte Garcia, Halep pare că pune în loviturile ei toate frustrările din 2015.

3-1 Din ce în ce mai multe riscuri asumate de Halep, care pare că vrea să închidă meciul cât mai repede posibil. Tactica funcţionează excelent, jucătoarea din Hexagon negăsind răspuns la loviturile foarte aspre şi adânci ale compatrioatei noastre.

2-1 Erori în serie pentru Garcia. Simona e din ce în ce mai puţin crispată şi reuşeşte break-ul. Sportiva noastră e marcată de efort şi cere din nou intervenţia medicului.

Statistica setului secund. Nicio minge de break pentru campioana noastră

1-1 Halep pare că revine uşor-uşor în meci. De notat că nici Garcia nu mai evoluează cu aceeaşi "vână" ca la finalul manşei doi.

0-1 Accidentarea Simonei pare să o fi deconcentrat şi pe opozantă. În ciuda faptului că sportiva din România nu se mai deplasează cu lejeritate, game-ul intră în prelungiri. Caroline Garcia e mai lucidă şi se impune.

Simona cere intervenţia fizioterapeutului turneului. Halep acuză dureri la piciorul stâng.

2-6 Set Caroline Garcia. Românca pare să fi cedat din punct de vedere psihic. Adversara loveşte incredibil, pe fondul unui blocaj evident al campioanei noastre.

Time-out cerut de Simona. Să sperăm că Darren Cahill o va ajuta să îşi "recupereze busola". Halep s-a plâns că simte dureri la piciorul la care a avut probleme, iar australianul i-a transmis să ceară intervenţia medicului, în caz că acestea persistă.

2-5 Două mingi de 2-5 salvate de Simona, care a câştigat punctele cu inima. Deşi Garcia caută cu predilecţiile liniile terenului, jucătoarea din Constanţa arată că e dispusă la efort. Din păcate pentru noi, franţuzoaica se impune în prelungiri şi se distanţează la trei game-uri.

2-4 Halep a slăbit puţin ritmul, iar Garcia este ca un tăvălug. Pune multă presiune pe adversară şi loveşte fără frică, reuşind mai multe lovituri direct câştigătoare.

1 titlu are în palmares adversara Simonei. Ea s-a impus în 2014, în finala de la Bogota (zgură), în faţa Jelenei Jankovic, scor 6-3, 6-4.

2-3 Sportiva născută la Lyon insistă pe bakhandul Simonei. Dacă până acum a impresionat cu dreapta, de această dată, sportiva noastră reuşeşte una dintre loviturile meciului, cu reverul. Totuşi, game-ul e adjudecat de Caroline.

2-2 Sportiva noastră îşi scoate mult în exterior adversara, graţie serviciului, şi îi este destul de uşor să câştige punctele. Egalitate în manşa secundă după 5 game-uri.

1-2 Garcia îşi asumă mai multe riscuri şi, deşi Halep aleargă foarte bine, reuşeşte să închidă punctele graţie mai multor veniri la fileu. Procentaj de 100% la acest capitol pentru adversara Simonei.

Statistica primului set. Un echilibru destul de mare între cele două combatante.

1-1 Ambele jucătoare au lăsat garda jos. Simona e mai cerebrală şi egalează.

Rezultatele zilei, la Sydney

0-1 Un game plin de greşeli, la capătul căruia franţuzoaica reuşeşte să se impună.

Forehad-ul lui Halep a funcţionat în multe momente foarte bine, lucru remarcat şi de specialişti

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

6-4 Set Halep! Compatrioata noastră a reuşit lovituri foarte lungi, care au pus-o în dificultate pe Garcia. Simona închide cu o dreaptă în lung de linie.

71% e procentajul punctelor câştigate la serviciu pentru ambele jucătoare. Halep a gestionat mult mai bine punctele importante

5-4 Jucătoarea din Hexagon câştigă game-ul la 0, după ce a servit excelent, cu mult kick.

Caroline Garcia şi-a făcut un renume în ultimii doi din partidele mari pe care le face împotriva adversarilor puternici. Le-a învins în acest timp pe Jankovic, Radwanska, Kvitova sau Ivanovic (de trei ori).

5-3 Un nou game care intră în prelungiri pe serviciul Simonei. Sportiva noastră reuşeşte din nou o dreaptă în diagonală, spre surprinderea adversarei, care nu are răspuns. Jocul campioanei noastre este extrem de variat.

4-3 Un game anost, făcut din inerţie de franţuzoaică. Simona pare să îşi conserve energia pentru finalul setului.

În cazul în care trece de Caroline Garcia, pe Simona o aşteaptă în sferturi Karolina Pliskova. Cehoaica e în mare formă, trecând la Sydney de Ana Ivanovic şi Anastasia Pavlyuchenkova.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

4-2 Mici probleme pentru Halep, care salvează două mingi de break. Românca câştigă game-ul, în primul rând graţie serviciului bun.

3-2 În control. Break la "0" reuşit de Halep, care şi-a intrat în ritm şi a avut câteva lovituri foarte bune.

Încă de la încălzire soarele, a început să strălucească deasupra arenei. Totuşi, este o vreme excelentă pentru tenis, nefiind foarte cald.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

2-2 Serviciul doi reprezintă marea problemă a Simonei în acest game. Din fericire, adversara a comis două erori neforţate şi egalitatea e restabilită. De menţionat că Halep face faţă foarte bine raliurilor din spatele liniei de fund.

1-2 Garcia serveşte excelent şi reuşeşte să îşi facă fără mari probleme game-ul pe propriul serviciu.

Aflată la primul meci din 2016, campioana noastră are nevoie de cât mai multe meciuri pentru a îşi reintra în formă.

1-1 Halep s-a încălzit ceva mai greu, însă a reuşit pe final de game câteva puncte extrem de bune.

Simona nu se simte foarte bine în partidele jucate împotriva sportivelor din Hexagon. Anul trecut ea a pierdut două dintre cele trei dispute contra franţuzoaicelor. Cornet şi Mladenovic au învins-o pe constănţeancă.

0-1 Game făcut de Caroline Garcia, după ce a servit foarte bine.

Partida începe cu jucătoarea din Franţa la serviciu.

Simona Halep (numărul 2 mondial) şi-a aflat prima adversară din 2016. Românca de 24 de ani va evolua în al doilea tur de la Sydney împotriva sportivei din Franţa, Caroline Garcia, aceasta fiind prima întâlnire directă dintre cele două. Partida se va disputa marţi, nu înainte de ora 9:30, în direct la Digi Sport 2. Fazele VIDEO vor putea fi urmărite în timp real pe digisport.ro şi pe m.digisport.ro.

Ocupanta locului 34 WTA a învins-o pe conaţionala ei, Kristina Mladenovic, în două seturi, 7-6(4), 6-4, după o oră şi 36 de minute.

Dacă se va califica în turul următor, Simona Halep o va întâlni pe sportiva din Cehia Karolina Pliskova.

Turneul de la Sydney este dotat cu premii totale de 753.000 de dolari şi este transmis în direct la Digi Sport începând de duminică, 10 ianuarie.

Săptămâna trecută, Halep ar fi trebuit să joace la turneul de la Brisbane, însă s-a retras din cauza unei accidentări la tendonul lui Ahile înaintea partidei cu Victoria Azarenka, din turul doi.

PREMIILE DIGI SPORT: SIMONA HALEP CANDIDEAZĂ LA TITLUL DE SPORTIVUL ANULUI ÎN ROMÂNIA!

"Mă simt mult mai bine decât eram la Brisbane. O problemă la tendonul lui Ahile este dificil de tratat, dar mă antrenez de câteva zile, am făcut aproape antrenamente complete şi mă simt pregătită. Nu mai am dureri, dar vreau să văd cum va fi la un meci oficial.

Nu s-a pus problema unei operaţii, este doar o inflamaţie. Ştiu că meciul cu Garcia va fi dificil, dar vreau foarte mult să am câteva meciuri jucate înainte de Melbourne. Pentru mine fiecare turneu este important. Voi face tot ce voi putea la acest turneu, iar apoi mă voi gândi la Melbourne", a spus Halep.

Toate meciurile Simonei Halep de la Sydney vor putea fi urmărite în direct pe Digi Sport şi în format LIVE VIDEO&TEXT pe digisport.ro.

Marţi 12 ianuarie, WTA Sydney (ziua 3), în direct pe Digi Sport 2:

Ekaterina MAKAROVA (RUS) vs. Angelique KERBER (GER) - neprezentare

Samantha STOSUR (AUS) vs. Daniela HANTUCHOVA (SVK) 6-4, 6-2

Anastasia PAVLYUCHENKOVA (RUS) vs. Karolina PLISKOVA (CZE) 3-6, 0-6

Simona HALEP (ROU) vs. Caroline GARCIA (FRA) - 09:30

Etichete:

,

,

,